**Дүниетану 4 сынып**

**Өткізген:Тунгушбаева А.М. №18ЖББОМ Карағанды қаласы.**

**Сабақтың тақырыбы: Суды қорғау.**

**Сабақтың мақсаты:**

**Білімділік:**Оқушыларға судың ластану жолдарына қарай оны қорғау жолдарын шешу туралы түсінік беру. Ластанған судың адам ағзасына әсері туралы ұғым қалыптастыру.

**Дамытушылық:**Ойлау, қорытынды жасау, есте сақтау, жағдаятты шешу, салыстыру дағдыларын дамыту.

**Тәрбиелік:**Үнемшілдікке, табиғатқа қамқорлыққа, сүйіспеншілікке тәрбиелеу.

**Сабақтың әдісі**: мультимедиялық сабақ, топтық, жұптық жұмыстар, проблемалық жағдаят тудыру.

**Сабақтың көрнекілігі**: кестелер, суреттер,слайдт****ар, маркер, плакаттар, музыка, карта, контур карта, тірексызба.

**Сабақтың барысы:**

**І.Ұйымдастыру кезеңі.**Тыныштық сәті.

Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.

Елестетіп көріңіз: Сіз табиғат аясындасыз. Айнала әсем гүлдер, жайқалған ағаштар, биік таулар. Аспан шайдай ашық. Аспандағы күлімдеген күн сәулесін шашып, төңіректі нұрландыра түсті. Сол Күн нұры сіздің төбеңізден өтіп, кеудеңізге қарай бойлап барады. Күн нұры жүрегіңізге келді. осы күн сәулесі арқылы жүрегімізбен барлық тіршілік иесіне жақсылық тілейік..... жылуымызды жіберейік. Алдымыздан Күн көзіне шағылысып, айнадай жарқыраған, асау, толқынды өзен кездесті. Таудан аққан тап - таза өзеннің пәктігін жүрегімізге сіңіріп, осындай адал көңілде барлық үлкендерге жақсылық тілеп, жылуымызды жіберейік. Қазір өзімізден кішілерді еске түсіре отырып, оларға да жақсылық тілейміз. Оларға да жылуымызды жібереміз. Ал енді осы бөлмедегі барлық адамдарға жақсы тілегімізді тілеп, жылуымызды жіберейік. Келесі кезекте өзімізге жақсылық тілейік. Бір - бірімізге жылуымызды жіберейік. Осы жақсы тілектерімізді жүрегімізде сақтайық.

Сонымен, нұрға толы бүкіл әлем сіздің жүрегіңізде. Оны осындай әсем қалыпта сақтаңыз.

Жаймен көзіңізді ашуға болады.

Қандай әсер алдыңдар?

Табиғаттан барлық жақсылықты үйренеміз, бойымызға сіңіреміз. Осы жақсылықтарды біз айналадамыздағы барлық тіршілік иелеріне тіледік.

Оқушыларды топқа бөлу. Суреттерді құрастыру арқылы. Арал теңізі; краннан аққан су; өзен маңындағы өндіріс.

Бүгінгі сабақта топпен жұмыс істейтін болғандықтан, топпен жұмыс істеудің **5 алтын ережесінеске түсірейік:**

1. Бірін – бірі тыңдау.
2. Сыйластық.
3. Өзара көмек.
4. Уақыт үнемдеу.
5. Нақты жауап.

**ІІ. Өткен сабаққа шолу**. Сұрақ – жауап. Деңгейлік тапсырмалар

І – топқа:

1.Контур картаға Қазақстандағы өздерің білетін өзендерді түсіріңдер.

2. Судағы еріген заттар туралы не білесіңдер?

3.Жер асты суынан қандай құбылыстар туындайды?

4.Ауыл сыртында сайда, жатыр үлкен айна. Бұл не? (көл)

ІІ – топқа.

1. Өзен мен көлдің айырмашылығын ата.
2. Контура картаға өздерің білетін көлдерді түсіріңдер.
3. Судың қасиеттерін атаңдар.
4. Өзендердің маңызы.

ІІІ – топқа.

1. Жазық жердегі өзендер қалай ағады? Қандай өзендерді атай аласың?
2. Көлдердің маңызы.
3. Контур картаға Арал, Каспий теңіздері мен Балқаш, Зайсан көлдерін белгіле.
4. Қарағанды облысындағы өздерің білетін өзен, көлдерді атаңдар.

**Жаңа тақырып бойынша жүргізілетін жұмыстар.**

* Жер бетіндегі суға қауіп төне ме? Қандай қауіп төнуі мүмкін?
* Олай болса, осындай төніп отырған қауіптің алдын алу, суды қорғау – біздің басты міндетіміз болып саналады. Бүгінгі өтетін тақырыбымыз – «Суды қорғау».

Тақырыпты топқа бөліп беру.

Олар талдай отырып, тақтада сөйлейді.

**Сергіту. Видео жүріп жатады**. **Дәйексөз.** Ы.Алтынсарин «Өзен». Судың қасиеттерін адам мінезімен сәйкестендіру.

**Мәліметтер.**

Жердегі әрбір 100литр су қорының 98 литрі теңіз, 2 литрі ғана тұщы судың үлесіне тиеді. Ол 2 литрге де түгелдей қол жете бермейді, көпшілігі суық аймақтар мен тау басындағы мұздықтар түрінде қатып жатады. Соңында адам 100 литр судың тек бір жарым стақанын ғана пайдалана алады.

* Адам табиғаттағы суды таза күйінде алады да, ластанған күйінде қайтарады. Өзендер мен көлдергефабрикалардан, зауыттардан және тұрғын үй- жайлардансарқынды сулар құйылады. Олар ауыл шаруашылық зиянкестерімен күресуге қолданылған улы заттармен де ластанады. Сондықтан көптеген өзендер мен көлдердегі тіршіліктің жойылып кетуіне қауіп төнеді. Ондай су ішуге келмейді. Тіпті оған шомылудың өзі өмірге қауіп келтіреді. Міне сондықтан адам су қоймаларының таза сақталуын қадағалап отыруымыз керек.

**1 – топ: Тыйым сөздер:**Суды үнемде;

Шүмекті ашық қалдырма;

Лас суды ішпе;

Суды аз пайдалануға тырыс;

Суды ластама;

Суды ысырап қылма;Түнде суға барма

**2 – топ: Суды қорғау туралы мақалдар:**

Су ішкен құдығыңа түкірме.

Бұлақ көрсең көзін аш.

Судың да сұрауы бар.

Сулы жер – нулы жер.

**3 – топ: Логикалық тапсырма: Есепте немесе ойлан;**

Егер сен тісіңді тазартып жатқанда құбырды жауып тұрсаң, 4 литр су үнемдейсің. Егер күніне 2 рет тазартатын болсаң неше литр су үнемдейсің?

5 адам 1 күнде неше литр су үнемдейді?

Дұрыс жабылмаған краннан 5 сағатта 5 литр су ағатын болса, 1 тәулікте қанша су ағып кетеді? Бұл көп пе, әлде аз ба?

**Қосымша дерек: слайдтан:**

**Сен білесің бе?**

«Сусыз тіршілік жоқ» деген мақал тегін айтылмаса керек. Ғалымдардың бақылауы бойынша, мысалы, ит тамақсыз 30-40 күн, ал сусыз 3-4 күн ғана шыдайды екен.

Су өсімдіктің негізгі бөлігін құрайды. Мысалы, қарбыздың 98пайызы, қиярдың 95 пайызы, картоптың 80 пайызы судан тұрады. Адам ағзасының да жартысы судан тұрады.

Күзде суық желді күндер жиі қайталанады. Бірақ өзендегі су әлі тоңази немесе қата қоймайды.

Суық күзде суда жүзетін құстарға су жылы, себебі судың температурасы ауаның температурасынан жоғары болады. Су ауаға қарағанда баяу салқындайды.

Адам терлеген кезде дене температурасы төмендейді. Тер – адам денесінің температурасын қалыпты ұстап тұруға көмектеседі. Қатты қызынудан сақтайды.

**8. Соңғы тыныштық сәтi.**

Баяу музыка қосылады. ****

- Көзімізді жұмып, тыныштықта бүгінгі сабақты есімізге түсірейік. Бүгінгі сабақтан алған қасиеттерімізді жүрегімізге жеткізіп, сақтайық. Енді көздеріңді ашсаңдар да болады.

**Рефлексия.**

-Не үйрендік? Не білдік? Не білгім келеді? Бүгінгі сабақта не ұнады?

**Үйге тапсырма:** Су және оны қорғау.Су туралы мақал – мәтелдер жазып келу.